
Πέμπτη, 08 Οκτωβρίου 2026

ΔΕΛΤΙΟ ΤΥΠΟΥ

Συνέχεια ενημέρωσης σχετικά με τον εντοπισμό και διάσωση 60 αλλοδαπών στην Αγία Γαλήνη – Συνέχεια ενημέρωσης σχετικά με τον εντοπισμό 40 αλλοδαπών στην Ιεράπετρα – Συνέχεια ενημέρωσης σχετικά με τον εντοπισμό και τη διάσωση 38 αλλοδαπών στην Ιεράπετρα – Εμπλοκή άγκυρας Ε/Γ-Ο/Γ πλοίου στον Πειραιά – Αποβίβαση ασθενούς επιβάτη από Κ/Ζ στη Ρόδο – Θάνατος λουόμενης στη Ρόδο – Διακομιδή ασθενούς 


Συνέχεια ενημέρωσης:
Αναφορικά με τον εντοπισμό και τη διάσωση 60 αλλοδαπών στη θαλάσσια περιοχή 50 ν.μ. νότια της Αγίας Γαλήνης, τις πρωινές ώρες της 07.10.2026, συνελήφθη ένας 16χρονος αλλοδαπός (υπήκοος Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τα ξημερώματα την 05.10.2026 από την περιοχή Τομπρούκ της Λιβύης, καταβάλλοντας χρηματικά ποσά από 1.500 έως 2.000 δολάρια ΗΠΑ, για τη μεταφορά τους στην Ελλάδα.

*****

Συνέχεια ενημέρωσης:
Αναφορικά με τον εντοπισμό 40 αλλοδαπών στην παραλία του Καλού Νερού Δήμου Σητείας τις πρωινές ώρες χθες, συνελήφθη ένας 16χρονος αλλοδαπός (υπήκοος Ν. Σουδάν) εξ’ αυτών, καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε στην Ελλάδα. Ο 16χρονος συνελήφθη για παράβαση του άρθρου 83 του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και του άρθρου 306 του Π.Κ. «Έκθεση». Σύμφωνα με τους αλλοδαπούς, εκκίνησαν από τη Λιβύη, με προορισμό την Ελλάδα. Προανάκριση διενεργείται από το Λιμεναρχείο Ιεράπετρας.
*****

Συνέχεια ενημέρωσης:
Αναφορικά με τον εντοπισμό και τη διάσωση 38 αλλοδαπών στη θαλάσσια περιοχή 37,5 ν.μ. νότια της Ιεράπετρας τις μεσημβρινές ώρες την 07.10.2026, συνελήφθη ένας 14χρονος αλλοδαπός (υπήκοος Ν. Σουδάν) εξ’ αυτών, καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε στην Ελλάδα. Ο 14χρονος συνελήφθη για παράβαση του άρθρου 83 του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και του άρθρου 306 του Π.Κ. «Έκθεση». Σύμφωνα με τους αλλοδαπούς, εκκίνησαν από τη Λιβύη, με προορισμό την Ελλάδα. Προανάκριση διενεργείται από το Λιμεναρχείο Ιεράπετρας.

*****

Τις πρωινές ώρες σήμερα, ενημερώθηκε η Λιμενική Αρχή του Τζελέπη ότι διαπιστώθηκε εμπλοκή της άγκυρας του επιβατηγού-οχηματαγωγού (Ε/Γ-Ο/Γ) πλοίου «ΕΛΕΝΗ» N.Π. 9803 στο βυθό, κατά τη διαδικασία απόπλου από το λιμάνι του Πειραιά. Οι 10 επιβάτες με προορισμό την Αίγινα, προωθήθηκαν στον προορισμό τους με μέριμνα της πλοιοκτήτριας εταιρείας. Στη συνέχεια, έγινε απεμπλοκή της άγκυρας με τη συνδρομή καταδυτικού συνεργείου και το πλοίο απέπλευσε προς συνέχιση του προγραμματισμένου του δρομολογίου.

*****

Τις μεσημβρινές ώρες σήμερα, ενημερώθηκε η Λιμενική Αρχή της Ρόδου από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., ότι έχρηζε άμεσης νοσοκομειακής περίθαλψης ένας 72χρονος αλλοδαπός επιβάτης (υπήκοος Ην. Βασιλείου) ενός κρουαζιερόπλοιου (Κ/Ζ) σημαίας Μάλτας, το οποίο έπλεε στη θαλάσσια περιοχή νοτιοανατολικά της ν. Ρόδου. O ασθενής παρελήφθη από ελικόπτερο Super Puma της Πολεμικής Αεροπορίας και διακομίστηκε σε ελικοδρόμιο του Γενικού Νοσοκομείου Ρόδου, απ’ όπου παρελήφθη από ασθενοφόρο όχημα του ΕΚΑΒ, ενώ το Κ/Ζ απέπλευσε προς συνέχιση του δρομολογίου του.

*****

Τις μεσημβρινές ώρες σήμερα, ενημερώθηκε η Λιμενική Αρχή της Ρόδου για την ανάσυρση 70χρονης αλλοδαπής (υπηκόου Σουηδίας), χωρίς τις αισθήσεις της, από τη θαλάσσια περιοχή Φαληρακίου της Ρόδου. Η γυναίκα παρελήφθη από ασθενοφόρο όχημα του ΕΚΑΒ και μεταφέρθηκε στο γενικό Νοσοκομείο Ρόδου, όπου διαπιστώθηκε ο θάνατός της. Από το Κεντρικό Λιμεναρχείο Ρόδου που διενεργεί την προανάκριση, παραγγέλθηκε η διενέργεια νεκροψίας-νεκροτομής και τοξικολογικών εξετάσεων .

*****

Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής διεκομίσθη, από τον λιμένα της Αλοννήσου στο λιμάνι του Βόλου, με το Ε/Π-Τ/Ρ «ΑΞΙΟΝ ΕΣΤΙ» Ν.Π. 10001, 84χρονη, η οποία έχρηζε άμεσης νοσοκομειακής περίθαλψης.

